København den 5. september 2022

**Referat fra bestyrelsesmøde i DH København den 24. august 2022 kl. 19.00-21.30**

Mødet blev afholdt på Borgercenter Handicap, Borups Allé 43, 2200 København N

Der deltog repræsentanter fra følgende ni organisationer:

Scleroseforeningen, Autismeforeningen, DHF, Dansk Blindesamfund, Høreforeningen, DøvBlindeforeningen, Døveforeningen, Hjerneskadeforeningen og LEV.

1. Velkomst ved formanden
2. Referent: Peter Anderson
3. Ordstyrer: Hans J. Møller
4. Dagsorden: Godkendt
5. Navneopråb og optælling af stemmeberettigede.
6. Københavns Kommunes Handicappolitik for årene 2023-2027
Kommunens handicappolitik skal revideres, og man er nu gået i gang i Handicaprådet og i Borgerrepræsentationen.
Årsmødet drøftede forslag til indspark i to grupper:

1: Den gode liv/netværksdannelse, ensomhed samt deltagelse /borgerinddragelse) i beslutningsprocesser.
2: Dagtilbud, skole og uddannelse.

Notat fra gruppe 1:

Flemming: man skal søge det selv, skal selv ville.

Klubber, kaffe, transport, lokaler.

Henriette: Ikke alle kan få et køretøj. afstanden trætter mange.

afhentning kan være tidskrævende og tage megen tid.

Hjerneskadede: har man et hjælpemiddel er fleks svær at få.

Hvor der er netværk, skal de kendes og promoveres.

digitalisering kan være en stor hindring for kognitivt udfordrede. der skal bestilles tid, og bruges hjælp til at bestille tid.

Hjemmehjælpen må ikke bistå med bistand, når personlige oplysninger er i spil.

For døve skal tolke bestilles lang tid i forvejen, gerne med en mødeplan, mens det spontane ikke fungerer.

Kunne kommunen af sig selv sikre, at der var tolkebistand til større arrangementer.

Megen ventetid ved befordring, til kan trætte og tage megen tid for sårbare grupper.

Kunne man skabe lettere tilgængelige platforme.

behov for værktøjskasse eller kogebog: gode elementer er nyhedsbreve, telefonservice, bruge sms og andre lettere tilgængelige medier og så sikre, at emner er af fælles interesse, at man føler sig tryg, kan finde fodslag med de mennesker, man skaber netværk med og gerne sikrer gentagelser, så der efterhånden skabes tryghed i velkendte personer.

Medlemsblade med omtale af planer, brug af kommunens aktivitetscentre, hvoraf der er på Østerbro og på Bispebjerg, som ikke koster meget for at blive medlem, hvor både individuelle og fælles aktiviteter sker.

Døve har en række eget klubber og grupper efter specifikke interesser, emner eller efter andre parametre.

Vigtig med netværk i og udenfor egne grupper.

Forslag: tilgængelige steder for dem i kørestol (fysisk handicappede), både offentlige og private møder og sammenkomster. Kan aktiviteter i lokaludvalgene fremme bedre forhold?

For blinde og svagsynede er der masser af barrierer, som burde fjernes, fysiske, information om møder, materiale under møderne osv.

De hjerneskadede udskiller sig på utallige måder og former, der er ikke én vej for alle.

Notat fra gruppe 2:
Der ønskes opstillet konkrete mål, der kan evalueres.
Der ønskes årlig evaluering af om målene nås.
Undervisningsmaterialet skal være ligeværdigt og tilgængeligt for alle i målgrupperne.

1. DH og lokaludvalgene
Bestyrelsen drøftede om det var en idé at arbejde for, at DH blev sikret en plads i alle lokaludvalg.
Årsmødet tilsluttede sig, at der arbejdes videre med ideen.
2. Nyt fra organisationerne
Der er generelt problemer med at skaffe aktive til opgaverne i foreningerne.
LEV: Grundet besparelser er der efterhånden ikke midler til at gennemføre aktiviteter for beboerne på bostederne. Mange får ikke et værdigt liv.
Blindesamfundet: Der er udfordringer med nyetablerede plejehjem og handicapvenlige boliger i Valby. Der er to forvaltninger involverede, og borgerne kan ikke deltage i aktiviteter på tværs af boligformerne.
Fysisk set er det også svært at komme fra det ene område til det andet.
Døvblinde: Der er stor mangel på tolke til døvblinde.

Handicaprådet afholder et arrangement på Københavns Rådhus den 20. september.
Formålet er især at informere de unge Borgerrepræsentationen om handicappede og handicapgrupperne.
Det blev pointeret, at det er vigtigt at få reklameret for arrangementet.
3. Eventuelt
Helga nævnte, at der kan søges om midler til diverse aktiviteter i lokaludvalgene. Der er dog en forudsætning, at det skal være til gavn for de lokale, og at de foregår i lokalområdet.
Der blev spurgt til, hvordan det går med sagen om den forringede service, når 65-årige skifter fra BCH til Socialforvaltningen.
Hans har fundet ”forståelsespapiret”, der handler om at sikre borgerne mod forringelser frem, og det tages op på centerrådsmødet i september.
John opfordrede Hans til at sørge for, at suppleanter i Handicaprådet fik tilsendt dagsordener og referater.

Referent: Peter Anderson